Франсишку Гутерриш

Франсишку Гутерриш (; ) — сиёсатмадори Тимори Шарқӣ, Президенти мунтахаби Тимори Шарқӣ (20 майи соли 2017) ба кор шурӯъ кард. Президенти парлумони Тимори Шарқӣ (2002—2007). Раиси Фронти Инқилобӣ барои Тимори Шарқии Мустақил (FRETILIN, Фретилин), номзади Фретилин дар интихоботи президентии дар солҳои 2012 ва 2017. Дар ду интихоботи аввал, ӯ ба даври дуввум ворид шуд, аммо аз номзадҳои дигар шикаст хӯрд. Дар интихоботи соли 2017 бо зиёда аз 50 % овозҳо дар даври аввал пирӯз шуд; дар ҷараёни маъракаи интихоботӣ аз дастгирии президенти нахустини кишвар Шанана Гусмау бархурдор шуд .

 Зиндагинома 
Франсиско Гутерриш 7 сентябри соли 1954 дар шаҳри Оссу дар оилаи камбизоат таваллуд шудааст. Аз рӯи дин — католик. Иштирокчии ҷанги партизанӣ бар зидди истилои Индонезия .

Дар соли 1998, дар як нишасти ғайринавбатии FRETILIN дар Австралия шаҳри Сидней, ӯ ҳамоҳангсози кулли Шӯрои муқобилияти мусаллаҳона таъин гардид, моҳи июли соли 2001 — Раиси FRETILIN интихоб гардид. Дар моҳи августи соли 2001 вакили Маҷлиси муассисон интхоб шудааст; дар мачлиси якуми он раис интихоб шуд. Дар моҳи майи соли 2002, Тимори Шарқӣ истиқлолият ба даст овард ва Маҷлиси муассисон ба парлумони Тимори Шарқӣ табдил ёфт ; Гутерриш раиси он боқӣ монд.

Дар интихоботи соли 2007, ҳамчун номзади расмии ФРЕТИЛИН пешбарӣ карда шуд. Ҳамзамон, номзадии ӯро ҳама аъзои ФРЕТИЛИН дастгирӣ накарданд — қисми муҳими ҳизб сарвазир Хосе Рамос-Хортаро, ки ба ҳайси номзади мустақил ширкат дошт, дастгирӣ карданд. Дар даври аввали интихобот, ки 9 апрел баргузор шуд, Гутерриш бо 27,89 % овозҳо ҷои аввалро касб кардResults from the National Electoral Commission .«Two set to square off for presidency» , AAP (news.com.au), 18 April 2007., аммо дар даври дуввуми моҳи май аз Рамос-Хорта мағлуб гашт ва танҳо 31 % овозҳоро ба даст овард бар зидди 69 % рақиби худ. Пас аз ин, ӯ бояд мағлубиятро эътироф мекард ва Рамуш-Хортаро бо пирӯзӣ табрик мекард«Guterres congratulates Horta as new president of Timor-Leste», Xinhua (People’s Daily Online), 11 May 2007. .

 Эзоҳ 

Гурӯҳ:Роҳбарони кунунии кишварҳо
Гурӯҳ:Википедиа:Зиндагиномаи муосирон
Гурӯҳ:Сиёсатмадорон аз рӯи алифбо
Гурӯҳ:Президентҳои Тимори Шарқӣ
Гурӯҳ:Сиёсатмадорони Тимори Шарқӣ
Гурӯҳ:Сиёсатмадорони асри XXI
Гурӯҳ:Сарварони асри XXI